รัฐบาลไทย-ข่าวทำเนียบรัฐบาล-ผู้ว่าอุบลฯ สนองนโยบายมหาดไทย มุ่งจัดระเบียบสังคม สั่งการฝ่ายปกครองอำเภอเดชอุดมตรวจสอบร้านขายน้ำกระท่อมผสมยาแก้ไอ เน้นย้ำหากพบเจอผู้กระทำผิดกฎหมาย แจ้งสายด่วน 1567 ฟรี 24 ชม.
วันเสาร์ที่ 3 กุมภาพันธ์ 2567
02/02/2567
ผู้ว่าอุบลฯ สนองนโยบายมหาดไทย มุ่งจัดระเบียบสังคม สั่งการฝ่ายปกครองอําเภอเดชอุดมตรวจสอบร้านขายน้ํากระท่อมผสมยาแก้ไอ เน้นย้ําหากพบเจอผู้กระทําผิดกฎหมาย แจ้งสายด่วน 1567 ฟรี 24 ชม.
ผู้ว่าอุบลฯ สนองนโยบายกระทรวงมหาดไทย มุ่งจัดระเบียบสังคม สั่งการฝ่ายปกครองอําเภอเดชอุดมตรวจสอบร้านขายน้ํากระท่อมผสมยาแก้ไอ เน้นย้ําหากพบเจอผู้กระทําผิดกฎหมายทุกรูปแบบ แจ้งสายด่วนศูนย์ดํารงธรรม 1567 โทรฟรีตลอด 24 ชั่วโมง
วันนี้ (2 ก.พ. 67) นายศุภศิษย์ กอเจริญยศ ผู้ว่าราชการจังหวัดอุบลราชธานี เปิดเผยว่า จังหวัดอุบลราชธานี ได้ดําเนินการขับเคลื่อนตามนโยบายของกระทรวงมหาดไทยในการจัดระเบียบสังคม ปราบปรามผู้มีอิทธิพล และการป้องกันแก้ไขปัญหายาเสพติด ซึ่งที่ผ่านมาจังหวัดอุบลราชธานีได้บูรณาการทุกภาคส่วนดําเนินมาตรการเข้มงวดกวดขันเกี่ยวกับยาเสพติดและสิ่งผิดกฎหมายทุกชนิดอย่างต่อเนื่อง เพื่อให้ประชาชนชาวอุบลราชธานีได้มีสังคมที่มั่นคง สงบเรียบร้อย และปลอดภัยจากยาเสพติด
นายศุภศิษย์ กอเจริญยศ ผู้ว่าราชการจังหวัดอุบลราชธานี กล่าวว่า ได้สั่งการให้นายสะอาด วงศ์รักษ์ นายอําเภอเดชอุดม พร้อมด้วยนายราเยส ราย ปลัดอําเภอฝ่ายความมั่นคง นําชุดปฏิบัติการพิเศษฝ่ายปกครองอําเภอเดชอุดม บูรณาการร่วมกับเจ้าหน้าที่สาธารณสุขอําเภอ เข้าทําการตรวจสอบร้านขายน้ํากระท่อม "เศรษฐีน้ําท่อม” ตั้งอยู่ภายในเขตเทศบาลเมืองเดชอุดม จากการเข้าตรวจสอบร้านขายกระท่อมดังกล่าวได้พบของกลางเป็นจํานวนมากไม่ว่าจะเป็น 1) ยาแก้ไอชนิดน้ํา 1,700 ขวด 2) ขวดพลาสติกเปล่าเตรียมบรรจุน้ํากระท่อม 700 ขวด 3) น้ํากระท่อมบรรจุขวด 53 ขวด 4) หม้อและอุปกรณ์สําหรับต้มน้ํากระท่อม โดยนายจิระศักดิ์ฯ แสดงตนเป็นเจ้าของร้าน และยอมรับว่าได้ขายน้ํากระท่อมหลายรสชาติ พร้อมทั้งขายยาแก้ไอ และขวดบรรจุน้ํากระท่อมจริง ซึ่งยาแก้ไอบางส่วนเตรียมส่งประเทศลาวผ่านทางช่องเม็ก โดยมีนายหน้าชาวลาวมารับไปจําหน่ายอีกที โดยพฤติกรรมดังกล่าวเข้าข่ายการกระทําผิดตามข้อกฎหมาย ดังนี้ (1) ฝ่่าฝืนขายยาแผนปัจจุบันโดยไม่ได้รับอนุญาต ตามมาตรา 12 อันเป็นความผิดมีโทษตามมาตรา 101 แห่งพระราชบัญญัติยา พ.ศ. 2510 (2) ฝ่าฝืนประกาศ กําหนดประเภทและชนิดอาหารที่ผลิตเพื่อจําหน่าย นําเข้าเพื่อจําหน่าย หรือที่จําหน่าย ซึ่งจะต้องมีฉลากข้อความในฉลาก เงื่อนไขและวิธีการแสดงฉลาก ตลอดจนหลักเกณฑ์และวิธีการโฆษณาในฉลาก ตามมาตรา 6(10) อันเป็นความผิดมีโทษตามมาตรา 52 แห่งพระราชบัญญัติอาหาร พ.ศ. 2522 (3) จําหน่ายอาหารที่ห้ามผลิต นําเข้าหรือจําหน่าย (น้ํากระท่อม) โดยฝ่าฝืนกฎหมายพระราชบัญญัติอาหาร พ.ศ. 2522 เบื้องต้นชุดปฏิบัติการพิเศษฝ่ายปกครองฯ ได้ทําบันทึกจับกุม และนําตัวผู้ต้องหา พร้อมของกลาง ส่งพนักงานสอบสวนเพื่อดําเนินการตามกฎหมายต่อไป
“ขอชื่นชมการบูรณาการทํางานร่วมกันของเจ้าหน้าที่ฝ่ายปกครองอําเภอเดชอุดม ในฐานะผู้ทําหน้าที่ “บําบัดทุกข์ บํารุงสุข” และการรักษาความมั่นคงและความสงบเรียบร้อย เป็นหน้าที่ที่ต้องดูแลพี่น้องประชาชน เพื่อให้ทุกคนในสังคมได้ใช้ชีวิตได้อย่างมีความสุข ซึ่งจังหวัดอุบลราชธานีนั้นมีความมุ่งมั่นในการกวาดล้างสิ่งผิดกฎหมาย และได้เน้นย้ํากําชับเจ้าหน้าที่ฝ่ายปกครองให้ใช้อํานาจหน้าที่ตามกฎหมาย และดําเนินการทางกฎหมายกับผู้กระทําความผิดอย่างถึงที่สุด อย่างไรก็ตามขอให้พี่น้องประชาชนทุกท่านช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําผิด เช่น การเสพสารเสพติด หรือการกระทําความผิดทุกรูปแบบ สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง” นายศุภศิษย์ฯ กล่าวในช่วงท้าย
WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood